CELEX: 32016R0666
Language: hu
Date: 2016-04-26 00:00:00
Title: A Bizottság (EU) 2016/666 végrehajtási rendelete (2016. április 26.) egyes áruk Kombinált Nómenklatúra szerinti besorolásáról

29.4.2016   
               
               
                  HU
               
               
                  Az Európai Unió Hivatalos Lapja
               
               
                  L 115/25
               
            A BIZOTTSÁG (EU) 2016/666 VÉGREHAJTÁSI RENDELETE
      (2016. április 26.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
      mivel:
      
                  (1)
               
               
                  A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. április 26-án.
         
            
               a Bizottság részéről,
            
            
               az elnök nevében,
            
            Stephen QUEST
            
               adóügyi és vámuniós főigazgató
            
         
      
      
         (1)  HL L 256., 1987.9.7., 1. o.
      
      
         (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Statikus áramátalakító műanyag házban (úgynevezett AC/DC adapter), amely a váltakozó áramú feszültség (AC) (100–240 V) egyenáramú feszültséggé (DC) (12 V, 1,5 A) alakítására szolgál.
                     A ház el van látva egy dugóval, amellyel a váltakozó áramú áramforráshoz csatlakoztatható, és fel van szerelve egy, a végén egyenáramú csatlakozóval ellátott, 1,5 m-es elektromos kábellel, amellyel az AC/DC adapter különböző készülékekhez csatlakoztatható.
                     Az AC/DC adapter set-top box (STB) áramellátására szolgál. Az adapter számos más készülék, például telekommunikációs berendezések, automatikus adatfeldolgozó gépek, hang-/képfelvevő és -lejátszó készülékek, háztartási készülékek, valamint rádiónavigációs segédkészülékek áramellátására is használható.
                     Lásd a képet (*).
                  
                  
                     8504 40 82 
                  
                  
                     A besorolást a Kombinált Nómenklatúra értelmezésére szolgáló 1. és 6. általános szabály, valamint a 8504 , a 8504 40  és a 8504 40 82  KN-kód szövegezése határozza meg.
                     Az áru 8504 40 30  vtsz. alá, telekommunikációs berendezésekhez, automatikus adatfeldolgozó gépekhez és azok egységeihez használt statikus áramátalakítóként történő besorolása kizárt, mivel az AC/DC adapter számos elektromos készülék áramellátására szolgál.
                     Ezért az AC/DC adaptert a 8504 40 82  KN-kód alá, egyenirányítóként kell besorolni.
                  
               
            (*)  A kép csupán tájékoztató jellegű.